П Р О Т О К О Л    № 15

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

22 април 2014 г.

Днес, 22.04.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстват експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от администрацията на Висшия съдебен съвет.

1. ОТНОСНО: Обсъждане на Анализ на кадровото състояние на съдилищата и прокуратурите извън областните центрове и предложение за тяхното оптимизиране, изготвен от г-н Румен Боев – член на ВСС и член КАОСНОСВ.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за запознаване представения анализ.
1.2. Дава възможност на членовете на комисията в следващо заседание на комисията да направят предложения по отношение на това в каква насока да бъде използван в дейността на комисията по оптимизиране на съдебната карта.

2. ОТНОСНО: Доклад от г-жа Галина Карагьозова – член на ВСС и ръководител на проект ”Подкрепа за Висшия съдебен съвет, свързана с изграждането на капацитет и подобряване на ефективността на съдебната система”, НФМ 2009-2014, за основните резултати от пилотно емпирично изследване на натовареността на съдиите, проведено в периода декември 2013 г. - януари 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за запознаване представените резултати от проведеното пилотно емпирично изследване и предлага същите за обсъждане и приемане от ВСС в заседанието му, свикано след 24.04.2014 г.
2.2. За следващото заседание на комисията да бъде изготвен проект на решение на ВСС за приемане на резултатите от изследването и стартиране на основното изследване, което да обхване всички съдии на апелативно, окръжно и районно ниво, както и всички административни съдии чрез съдействието на председателите на съответните съдилища.

3. ОТНОСНО: Решение на Комисията по предложенията и атестирането по т. Д-21 по Протокол № 20/01.04.2014 г. във връзка с откриване на процедура по чл. 194 от ЗСВ за преназначаване на магистрати от Районен съд гр. Малко Търново в Районен съд гр. Царево  /отложена от предишното заседание/.

На разположение на комисията са справки за натовареността по статистически данни на РС Малко Търново и РС Царево за 2011 г., 2012 г. и 2013 г. 
Видно от справките могат да се направят следните изводи:
- Щатната численост на РС Малко Търново е 2 (двама) съдии, на РС Царево – 3 (трима) съдии.
- За целия 3-годишен период (2011, 2012 и 2013) в РС Малко Търново е работил само 1 (един) съдия, поради което натовареността по щат, макар и изчислена като много ниска (за 2011 г. е била 9 дела; за 2012 г. – 11 дела; за 2013 г. – 17 дела), действителната натовареност, т.е. броят дела са разпределяни само върху един съдия така, че действителната натовареност в този съд е била много по-висока и е близка до средната. За 2013 г. действителната натовареност е 34,58 броя дела, почти колкото е и в РС Царево – 36,28 броя дела.
- Делата в РС Царево, като общ брой, са в пъти повече, отколкото делата в РС Малко Търново. Общият брой граждански дела в РС Малко Търново през 2011 г. е бил 136, а в РС Царево – 815; през 2012 г. е бил 135 бр. в РС Малко Търново и 775 – в РС Царево; през 2013 г. в РС Малко Търново е бил 178 бр., а в РС Царево – 600 бр.
- Видно от цифрите се забелязва тенденция, че делата в РС Малко Търново се увеличават, докато в РС Царево – намаляват. Увеличението в РС Малко Търново не е толкова голяма – от 136 бр. през 2011 г. на 178 бр. през 2013 г., докато намалението в РС Царево е значително – от 815 бр. през 2012 г. на 600 бр. през 2013 г.
- Делът на заповедните производства  в РС Царево е много по-висок – 50% и повече, отколкото този в РС Малко Търново. През 2013 г. заповедните производства в Царево са били 370 бр. от 600 бр. граждански дела, докато заповедните производства за същата година в РС Малко Търново са били само 79 бр. от общо 178 бр. дела, т.е. процентът заповедни производства в РС Царево е много по-висок. Подобни са тенденциите и за наказателните дела. При наказателните дела в РС Малко Търново има тенденция към увеличение – през 2012 г. са били 143 бр, а през 2013 г. са 237 бр; в РС Царево – сравнително устойчив обем – от 715 бр. на 706 бр. наказателни дела.
За да се прецени дали може да има процедура по реда на чл. 194 ЗСВ от РС Малко Търново към РС Царево, следва да се види и броят на съдиите в двете съдилища. Възприето е от комисията, а и от ВСС, че районен съд, в който има по-малко от 2 (двама) съдии е неефективно да бъде управляван и разпределението на делата в случай на отводи, отпуски, заболяване, дежурство и т.н. не е ефективно.
Като взе предвид изложените данни за натовареността и обстоятелството, че в РС Малко Търново има само 2 (двама) съдии

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Не подкрепя предложението за откриване на процедура по реда на чл. 194 ЗСВ.
3.2. Изпраща на КПА решението по т.3.1 заедно със справките за натовареността на РС Малко Търново и РС Царево, за сведение.

4. ОТНОСНО: Предложение за закриване на Районен съд гр. Балчик, предоставено от Комисията по предложенията и атестирането, за анализиране на възможностите за закриване на РС - Балчик и РП - Балчик с правоприемник съответно РС - Каварна и РП - Каварна.
Приложение: Извлечение от Протокол № 15/04.03.2014 г., т. Д-34, на Комисията по предложенията и атестирането.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Отлага за следващото заседание.
4.2. Възлага на експертния сътрудник Румен Митев за следващото заседание на комисията да изготви справки за натовареността на Районен съд гр. Балчик и Районен съд гр. Каварна за 3-годишен период назад.
4.3. Въз основа на справките по т. 4.2 председателят на комисията да изготви проект на становище по предложението за закриване на РС Балчик и РП Балчик с правоприемници съответно РС Каварна и РП Каварна.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ